174.09 REGOLAMENTI DWAR L-AKKWISTI B’EMERĠENZA L-AVVIŻ LEGALI 350 tal-2016. L-AVVIŻ LEGALI 350 tal-2016. 1. Titolu. It-titolu ta’ dawn ir-regolamenti huwa r-Regolamenti dwar l-Akkwisti b’Emerġenza. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "akkwist f’emerġenza " tfisser l-akkwist ta’ provvisti, servizzi jew xogħlijiet li jsiru meħtieġa minħabba ż-żieda mhux prevista fl-użu ta’ provvisti li tirriżulta f’livell ta’ stokk ta’ xahar, jew li inkella tista’ tkun neċessarja minħabba kwistjonijiet ta’ saħħa nazzjonali, sigurtà jew importanza strateġika; " awtorità kontraenti " tfisser waħda mill-entitajiet tal-gvern speċifikata fl-Iskeda; "Bord tal-Aġġudikazzjoni " tfisser il-bord jew il-kumitat maħtur mill-awtorità kontraenti għall-fini tal-evalwazzjoni tal-offerti rċevuti mill-awtorità kontraenti u sabiex jiġu mogħti jr akkomandazzjonijiet definittivi għall-għoti ta’ kuntratti wara sejħa kompetittiva ppubblikata skont dawn ir-regolamenti; " kuntratt u r reġistrat " tfisser operatur ekonomiku li jirreġistra l-interess tiegħu mal-awtorità kontraenti kif indikat f’dawn ir-regolamenti; " Ministru " tfisser il-Ministru responsabbli għall-Finanzi; " modifikazzjoni " tfisser kull bidla, varjazzjoni, jew emenda tal-kundizzjonijiet oriġinali tal-kuntratt inklużi iżda mhux limitat għall-introduzzjoni ta’ kundizzjonijiet ġodda jew għat-tneħħija jew sostituzzjoni ta’ kundizzjonijiet eżistenti; " offerent" tfisser l-operatur ekonomiku reġistrat li jippreżenta offerta lill-awtorità kontraenti wara sejħa kompetittiva pubblika; " operatur ekonomiku " tfisser kull persuna fiżika jew ġuridika jew entità pubblika jew grupp ta’ dawk il-persuni u, jew korpi, inkluża kull assoċjazzjoni temporanja ta’ impriżi u għandu jkopri b’mod ugwali l-kunċetti ta’ kuntrattur, fornitur u ta’ min jipprovdi s-servizz; " pjattaforma elettronika " tfisser pjattaforma amministrata mill-awtorità kontraenti li permezz tagħha l-operaturi ekonomici reġistrati ser jippreżentaw l-offerta tagħhom wara sejħa kompetittiva maħruġa skont dawn ir-regolamenti jew il-pjattaforma elettronika tal-akwwist tal-Gvern. 3. Għan. Dawn ir-regolamenti għandhom jirregolaw il-proċeduri ta’ akkwisti f’każ ta’ emerġenza. 4. Awtoritajiet kontraenti. Il-Ministru għandu jiddetermina liema awtoritajiet kontraenti għandhom jiġu inklużi fl-Iskeda. 5. Valur stmat tas-sejħa kompetittiva. Sejħa kif prevista f’dawn ir-regolamenti għandu jkollha valur stmat ta’ inqas minn mija ħamsa utletinelfeuro (€ 135,000). 6. Akkwist tal-istatus ta’ operatur ekonomiku interessat. Kwalunkwe operatur ekonomiku jista’ jakkwista l-istatus ta’ operatur ekonomiku interessat billi japplika mal-awtorità kontraenti, jissottometti d-dettalji tal-kumpannija u d-dokumenti rilevanti tar-reġistrazzjoni skont il-liġijiet applikabbli, permezz tal-pjattaforma elettronika stabbilita mill-awtorità kontraenti jew permezz tal-pjattaforma elettronika tal-akwwisti tal-Gvern. 7. Pubblikazzjoni ta’ sejħa kompetittiva. L-awtorità kontraenti għandha tippubblika kull sejħa permezz ta’ pjattaforma elettronika u għandha tiġbed l-attenzjoni ta’ kull operatur ekonomiku reġistrat. Jekk ma tiġix ippubblikata permezz tal-pjattaforma elettronika tal-akwwisti tal-Gvern, avviż ta’ kull pubblikazzjoni għandu jinħareġ fuq il-Gazzetta qabel id-data tas-sottomissjonijiet tas-sejħa. 8. Żmien għall-irċevuta tal-offerti. Sejħa kompetittiv a ppubblika skont dawn ir-regolamenti għandu jkollha limitu ta’ żmien minimu ta’ erbat ijiem mid-data tal-pubblikazzjoni għall-irċevuta tal-offerti. Meta tinħareġ sejħa kompetittiva skont dawn ir-regolamenti, l-awtorità kontraenti għandha tagħmel referenza għal dawn ir-regolamenti fid-dokument ippubblikat. 9. L-operaturi ekonomici reġistrati għandhom jissottomettu l-offerti tagħhom wara l-publikazzjoni ta’ sejħa kompetittiva permezz tal-pjattaforma elettronika kif stabbilita mill-awtorità kontraenti jew permezz tal-pjattaforma elettronika tal-akwwisti tal-Gvern. 10. Il-Bord tal-Aġġudikazzjoni għandu jiġi maħtur mill-awtorità kontraenti sabiex jivvaluta l-offerti sottomessi. Il-Bord tal-Aġġudikazzjoni għandu jkun magħmul minn mhux inqas minn tlett membri, jiġifieri Chair person, Segretarju, u Membru li għandhom dritt tal-vot. 11. Projbizzjoni ta’ modifikazzjoni ta’ kuntratt. Kwalunkwe modifikazzjoni ta’ kuntratt mogħti skont dawn ir-regolamenti hija pprojbita. Fejn il-kuntratt ma jistax jiġi eżegwit mingħajr modifikazzjoni, il-kuntratt għandu jiġi kkanċellat u għandha tkun maħruġa proċedura ġdida. 12. Qabel il-bidu tal-evalwazzjoni tal-offerti sottomessi, l-awtorità kontraenti għandha tippubblika lista ta’ offerenti permezz tal-pjattaforma elettronika kif stabbilita mill-awtorità kontraenti jew permezz tal-pjattaforma elettronika tal-akwwisti tal-Gvern. 13. (1) L-awtoritajiet kontraenti għandhom jistabbilixxu l-għoti ta’ kuntratti pubbliċi skont dawn il-kriterji li ġejjin: (a) l-iktar offerta ekonomika vantaġġuża; jew (b) l-iktar prezz baxx offrut konformement mal-ispeċifikazzjonijiet ippubblikati tal-offerta. (2) Fejn l-għoti jsir lill-aktar offerta ekonomikament vantaġġ juża l-awtorità kontraenti tista’ tagħmel użu minn diversi kriterji relatati mas-suġġett tal-kuntratt. (3) Il-kriterji msemmija fis-sub regolament (1) jistgħu jinkludu wieħed jew aktar minn dawn li ġejjin: (a) speċifikazzjonijiet tekniċi; u, jew (b) kundizzjonijiet ta’ twassil; u, jew (ċ) il-prezz indikat fl-offerta; u, jew (d) disponibbiltà; u, jew (e) reġistrazzjoni; u, jew (f) traduzzjonijiet; u, jew (g) spejjez tal-ġarr; u, jew (h) spejjeż tal-akkwist. 14. Pubblikazzjoni tad-deċiżjoni tal-Bord. Wara l-konklużjoni tal-proċess ta’ aġġudikazzjoni, kull offerent għandu jiġi infurmat bil-konklużjonijiet tal-Bord tal-Aġġudikazzjoni permezz ta’ avviż bir-riżultat ippubblikat permezz tal-pjattaforma elettronika. L-avviż għandu jinkludi: (a) il-kriterji tal-għoti; (b) l-isem tal-offerent li jkun intgħażel; (ċ) il-prezz rakkomandat tal-offerent li jkun intgħażel; (d) fejn applikabbli, ir-raġunijiet li għalihom l-offerent ma kienx jissodisfa l-ispeċifikazzjonijiet tekniċi. 15. Pubblikazzjoni fil-Gazzetta tal-kuntratti mogħtija. Kull sitt xhur, l-awtorità kontraenti għandha tippubblika lista ta’ kuntratti mogħtija skont dawn ir-regolamenti fil-Gazzetta, liema lista għandha tinkludi d-dettalji tal-offerenti li jkunu intgħażlu, u l-valur tal-kuntratti.